14 Ke ha bohlokwa hore o dule o itokiseditse maemo a ka hlahang. Ka mohlala, haeba batho ba o lakaletsa letsatsi le monate la phomolo, ha ho hlokahale hore o iphapanyetse bona. O ka nna wa re: “Ke a leboha.” Empa haeba motho a batla ho tseba hore na ke hobaneng ha o sa keteke matsatsi a phomolo, o ka nna wa mo hlalosetsa. Le ha ho le jwalo, o etse seo ka bohlale, o be mosa mme o bue le yena ka tlhompho. Bibele e re: ‘Seo re se buang kamehla e ke e be se nang le mosa, se nokilweng ka letswai, e le hore re tsebe kamoo re tshwanelang ho fana ka karabo ho e mong le e mong.’ (Bakolose 4:6) O ka nna wa hlalosa hore o rata ho qeta nako o na le batho ba bang le ho fana ka dimpho, empa ha o rate ho etsa dintho tseo bakeng sa ho keteka matsatsi a phomolo.